सानिया मिर्झा आनी रोहन बोपन्ना हे भारताचे जोडयेन ऑस्ट्रेलियन ओपनाच्या मिश्र गटाचे फायनलींत सुवात मेळयली. भारताचे जोडयेन सेमी फायनलींत तिसरे सुवाते पयले नील स्कुप्स्की आनी डेसिरिया क्रॉझिक हे ग्रेट ब्रिटन-अमेरिकेचे जोडयेक 7-6 (5), 6-7 (5) आनी 10-6 अशा तीन सेटांनी हारयली.
 सानिया मिर्झाची ही निमाणी सर्त आसा. हे सर्ती उपरांत ती निवृत्त जातली.
 भारताचे जोडयेन मॅचीक बरी सुरवात केली. तांणी पयलो सेट 7-6 अशा फरकान जिखलो. पूण, दुसरो सेट 6-7 फरकान वगडायलो. भारताचे जोडयेन अंदूंचे ऑस्ट्रेलियन ओपनांत पयले खेपे सेट वगडायलो. ते उपरांत भारताचे जोडयेन उत्कृश्ट रितीन मॅचींत पुनरागमन केलें. तांणी तिसरो सेट 10-6 फरकान जिखून फायनलींत सुवात मेळयली.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 